Ny model for spildevandsrensning i det åbne land 
Sagsfremstilling 
5.      Ny model for spildevandsrensning i det åbne land  
                                                                                                                        Åbent 
Sagsnr.: 326-2015-10480       J.nr.: 06.00.05           Dokumentnr.: 326-2015-285696 
  
[adresse] 
Statens vandplan 1 blev vedtaget i oktober 2014, og Kalundborg Kommune skal på den baggrund i gang med 
indsatsen for at forbedre spildevandsrensningen i det åbne land.  
  
I statens vandplan 1 er der indlagt et krav til at kommunerne skal give 5 påbud pr. 1000 indbyggere pr. år indtil alle 
berørte ejendomme har fået et påbud. Det betyder, at Kalundborg Kommune skal give ca. 250 påbud om forbedret 
spildevandsrensning i det åbne land inden udgangen af 2015. Det er estimeret at der skal gives ca. 950 påbud i alt. 
Det medfører, at indsatsen med ca. 250 påbud om året kommer til at løbe i årene 2015-2018.  
  
På mødet den 10. august blev udvalget orienteret om, at der er igangsat et samarbejde med Kalundborg Forsyning 
om en mere nuanceret model for hvordan, der kan sikres en bedre rensning af spildevandet i det åbne land. 
Tejs Klausen kan ses på bilag 1. 
  
Den grundlæggende idé i den nye model er, at der indledes en dialog med de berørte grundejere med henblik på at 
finde de rigtige løsninger i de enkelte områder, så omkostningerne for den enkelte grundejer bliver så lave som 
muligt samtidig med, at der etableres renseløsninger, der lever op til de gældende krav. 
  
Til at understøtte den forbedrede rensning har Kalundborg Forsyning udarbejdet en afdragsordning, der kan tilbydes 
grundejerne hvis de opfylder bestemte kriterier. Afdragsordningen vil kunne tilbydes til alle berørte grundejere. 
  
De områder hvor der som udgangspunkt vil kunne arbejdes med alternativer til almindelige påbud, er udpeget og 
kan ses på vedlagte bilag 2. Der er udarbejdet en tidsplan, der fastlægger områdernes rækkefølge. Tidsplanen er 
udarbejdet på baggrund af vandløbenes målsætninger og belastningen fra oplandet. Tidsplanen blev vedtaget på 
Teknik- og Miljøudvalgets møde den. 12. januar 2015.  
  
Næste skridt i samarbejdet er at orientere de berørte grundejere direkte om de muligheder der foreligger. I den 
forbindelse vil vi indbyde grundejerne til en workshop, hvor der bliver mulighed for at mødes med kommunen, 
forsyningen og naboer, og drøfte løsningsmodeller for den enkelte og i de forskellige områder. På baggrund af 
workshoppens resultater arbejdes der videre med løsningsmodellerne. 
  
På trods af arbejdet med alternative løsninger er kommunen fortsat forpligtet af vandplanen til at give de planlagte 
påbud. Påbudsfristen sættes imidlertid til 3 år, så der er mulighed for at arbejde videre med løsningsmodellerne i 
samarbejdet mellem kommune, forsyning og grundejerne.  
  
Det tekniske område vil i 2016 evaluere forløbet af de første 250 påbud der sendes ud. Resultatet forlægges 
udvalget til orientering og drøftelse. 
  
BEHANDLING 
Teknik- og Miljøudvalget 
  
INDSTILLING 
Chefen for Plan, Byg og Miljø indstiller, at orienteringen tages til efterretning. 
  
ØKONOMISKE KONSEKVENSER 
Ingen. 
  
Bilag 
  
  
  
  
  
Teknik- og Miljøudvalgets møde den 8. oktober 2015: 
Udvalget vedtog at tage orienteringen til efterretning. 
Bilag 1_Model for forbedret spildevandsrensning i det åbne 
land.docx 
326-2015-249681 
Bilag 2_områder med alternativ til påbud 
326-2015-239699 
Bilag_3_tidsplan 
326-2015-301897 
